Tuldud teed tagasi sõites avanevad ennist pilvedes olnud kaljurünkalt suurepärased vaated. Ilm on kõrgemal pisut selgemaks läinud. Suundume otseteed Vopnafjörðuri peale. Taas tuleb võtta viieteistkraadine kurviline tõus viiesaja meetri kõrgusele pilvede sisse. Liidi on paari päevaga tublisti oskusi ja julgust kogunud ning õpetab tagareast MeelisWi kuidas niisugustes oludes sõita tuleb. Teisel pool kaljut on tõeliselt maaliline kaljurannik, mida hoolega pildistame. Enne taas Teele Number Üks pööramist külastame veel hüdroelektrijaama, mis ootamatult meie teele satub.
#000005
Kallid kaasteelised rikastuvad seekord teadmistega segmentvarja olemusest, konstruktsioonilistest iseärasustest ja tööpõhimõttest. Kilpsiibreid on kõik juba näinud ja kalade jaoks rajatud pilupääsu ei viitsi keegi vaatamagi minna. Aga, nagu kõik teavad, siis mis ei ole möödas, on ees – palun lahkesti tutvuda kõrvaloleva pildi ja linkidega
#000006